El Centre Cultural Mario Monreal acull en una mateixa sessió un concert i un espectacle de dansa
28 de gener 2016

![Imagen 1](/media/ktjjuwii/98-c_saltejfotografia.jpg)

La delegació de Cultura de l'Ajuntament de Sagunt oferirà aquest dissabte, 30 de gener, un concert i un espectacle de dansa en el Centre Cultural Mario Monreal. Dos espectacles diferents separats per un descans de 10-15 minuts, en una sessió que començarà a les 19.30 hores. El preu de l'entrada és de 6 euros.

En primer lloc, el grup Saltej-Arts, format per dos músics i una recitadora, oferiran el seu recital Cicles. Faran un recorregut geogràfic, musical i temporal des del barroc fins a l'actualitat, des d'una visió integradora i contemporània. Els textos es dilueixen en la música per a conduir-nos a l'ésser d'una dona. Preludis, danses i cançons actuals conformen un quadre de ritmes i melodies.

En la segona part, Anima’s Danse amb l'espectacle EMOSONGS/CIONS, planteja unes coreografies amb un denominador comú: són músiques que incorporen el factor vocal i se situen en el terreny de la cançó pop. Ens plantegen aquestes coreografies en el context d'unes pràctiques, exercicis…, subjectes a la seua revisió, com un treball obert, forjat amb el moviment d'uns cossos que modelen el temps.

​

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acull-en-una-mateixa-sessio-un-concert-i-un-espectacle-de-dansa/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acull-en-una-mateixa-sessio-un-concert-i-un-espectacle-de-dansa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acull-en-una-mateixa-sessio-un-concert-i-un-espectacle-de-dansa/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acull-en-una-mateixa-sessio-un-concert-i-un-espectacle-de-dansa/)